|  |
| --- |
| Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl-US, 22/19 – ZposS, 81/19, 203/20 – ZIUPOPDVE, 119/21 – ZČmlS-A, 202/21 – odl. US in 15/22), 2. točko 1. odstavka 68. člena v povezavi z 3. odstavkom 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12-ZUJF, 158/20 – ZIntPK-C, 203/20 – ZIUPOPDVE, 202/21 – odl.US in 3/22 - ZDeb)  Ministrstvo za pravosodje, **Uprava Republike Slovenije za izvrševanje kazenskih sankcij,** **Zavod za prestajanje kazni zapora Maribor, Vošnjakova 16, 2000 Maribor** objavlja prosto delovno mesto za določen čas (nadomeščanje javne uslužbenke)  **SVETOVALEC – PSIHOLOG (šifra DM 7284)** v Zavodu za prestajanje kazni zapora Maribor, Sektorju za tretma, Oddelku za vzgojo |
| Kandidati, ki se bodo prijavili na prosto delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati še naslednje pogoje:   * najmanj visokošolsko strokovno izobraževanje (prejšnje) /visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja); * najmanj sedem mesecev delovnih izkušenj; * znanje uradnega jezika; * državljanstvo Republike Slovenije; * ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev; * zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti; * strokovni izpit iz upravnega postopka (v kolikor ga kandidat nima, ga mora opraviti v zakonsko določenem roku).   Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.  Pri izbranem kandidatu se bo preverjalo, ali ima opravljen strokovni izpit iz upravnega postopka. V primeru, da kandidat nima opravljenega strokovnega izpita iz splošnega upravnega postopka, ga bo moral v skladu s tretjim odstavkom 31. člena  Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?urlid=200624&stevilka=970) – uradno prečiščeno besedilo, [105/06](http://www.uradni-list.si/1/objava.jsp?urlid=2006105&stevilka=4487) – ZUS-1, [126/07](http://www.uradni-list.si/1/objava.jsp?urlid=2007126&stevilka=6415), [65/08](http://www.uradni-list.si/1/objava.jsp?urlid=200865&stevilka=2816), [8/10](http://www.uradni-list.si/1/objava.jsp?urlid=20108&stevilka=251), 82/13, 175/20 – ZIUOPDVE in 3/22 - ZDeb) opraviti najkasneje v treh mesecih od sklenitve delovnega razmerja.  Naloge delovnega mesta so naslednje:   * psihološka diagnostika, prognostika in svetovanje, * individualno in skupinsko delo z zaprtimi osebami, * sodelovanje pri obravnavi odvisnosti, nasilju in samomorilni ogroženosti, * pomoč pri pripravi predpisov in drugih zahtevnejših gradiv * zbiranje, urejanje in priprava podatkov za oblikovanje zahtevnejših gradiv, * samostojno oblikovanje manj zahtevnih gradiv s predlogi ukrepov, * vodenje in odločanje v zahtevnih upravnih postopkih na prvi stopnji, * opravljanje drugih nalog enake ali podobne zahtevnosti s področja dela.   Posebnosti delovnega mesta: delo v eni izmeni, pooblaščena uradna oseba, stalnost.  Prijava mora vsebovati:   1. pisno izjavo kandidata o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena; 2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta), 3. pisno izjava o opravljenem obveznem usposabljanju za imenovanje v naziv oziroma pripravam na strokovni izpit za imenovanje v naziv in/ali strokovnem izpitu za imenovanje v naziv (v kolikor ga kandidat ima), 4. pisno izjava o opravljenem strokovnem izpitu iz upravnega postopka (v kolikor ga kandidat ima), 5. pisno izjavo kandidata, da:  * je državljan Republike Slovenije s stalnim prebivališčem v Republiki Sloveniji; * ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev; * da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.  1. pisno izjavo kandidata, da za namen tega postopka dovoljuje Zavodu za prestajanje kazni zapora Maribor pridobitev podatkov iz uradnih evidenc.   V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.  Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.  Strokovna usposobljenost kandidatov se bo presojala na podlagi priloženih izjav k prijavi, z osebnim razgovorom kandidatov.  Z izbranim kandidatom bo sklenjena pogodba o zaposlitvi za določen čas do vrnitve začasno odsotne uslužbenke oziroma najdalj do 8. 4. 2023, s polnim delovnim časom in s trimesečnim poskusnim delom. Izbrani kandidat bo delo opravljal na sedežu Zavoda za prestajanje kazni zapora Maribor, Vošnjakova ulica 16, 2000 Maribor oziroma na celotnem območju delovanja zavoda glede na potrebe delovnega procesa.  Kandidati vložijo prijavo v pisni obliki (na priloženem obrazcu Prijava za zaposlitev), ki jo pošljejo v zaprti ovojnici z označbo »**javna objava – svetovalec – psiholog**«, št. 110-45/2022, na naslov: Zavod za prestajanje kazni zapora Maribor, Vošnjakova 16, 2000 Maribor in sicer v roku osem (8) dni po objavi na enotnem portalu državne uprave oziroma Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: zpkz-mb@gov.si, pri čemer veljavnost prijave ni pogojena z elektronskim podpisom.  Kandidati bodo o izbiri pisno obveščeni. Obvestilo o končanem postopku bo objavljeno na enotnem portalu državne uprave: https://[**www.gov.si/zbirke/delovna-mesta**](http://www.gov.si/zbirke/delovna-mesta)  Informacije o delovnem področju in o izvedbi javne objave daje Albina Bezjak, telefon: 02/300 85 43.  V besedilu uporabljeni izrazi, zapisani v moški slovnični obliki, so uporabljeni kot nevtralni za moške in ženske. |